armvectores/hy_wikipedia_2023 huggingface dataset:
Գրյազնուխա (Կուրյայի վտակ)

Անվան այլ կիրառումների համար տե՛ս՝ Գրյազնուխա (այլ կիրառումներ)Գրյազնուխա (ռուս.՝ Грязнуха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կուրյայի գետի ձախ ափով՝ 22 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը -  13010200312115100010545
Հիդրոլոգիական ուսումնասիրությունների կոդը - 115101054
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վարդգես Մաթևոսյան

Վարդգես Գեդեոնի Մաթեւոսյան (փետրվարի 1, 1945(1945-02-01), Այնաձոր, Եղեգնաձորի շրջան, Հայկական ԽՍՀ, ԽՍՀՄ - հունիսի 12, 2010(2010-06-12)), հայ պետական գործիչ։


== Կենսագրություն ==
1975 - 1980 թվականներին ՝ Երեւանի պոլիտեխնիկական ինստիտուտ ։ Մեխանիկական ինժեներ.
1966 - 1968 Ծառայել է խորհրդային բանակում։
1968 - 1970 թվականներին աշխատել է Տոլյատիի « ԱվտոՎԱԶ» -ում որպես մեխանիկ։
1970 - 1977 թ. - Ավտովազ ներկայացուցիչը Հայաստանում ։
1977 - 1993 թվականներին ՝ Արարատի «ԱվտոՎԱ Զ» կենտրոնի տնօրեն։
1993 - 1999 թվականներին ՝ Երևանի հացաբուլկեղենի թիվ 4 գործարանի տնօրեն։
1999 - 2003 թվականներին ՝ խորհրդարանի պատգամավոր։ Պետաիրավական հարցերի մշտական հանձնաժողովի անդամ։ «Միասնություն» խմբակցության անդամ։
2003 - 2007 թվականներին ՝ կրկին  խորհրդարանի պատգամավոր։ Պետաիրավական հարցերի մշտական հանձնաժողովի անդամ։ ՀՀԿ կուսակցության անդամ։
Հունիս 2007 - հունիս 2010 - Վայոց ձորի մարզպետ։


=== Մահ ===
Վարդգես Մաթևոսյանը մահացել է 2010 թվականի հունիսի 10-ին։


== Արտաքին Հղումներ ==
Կենսագրություն


== Ծանոթագրություններ ==
Քարանձավները բացում են իրենց գաղտնիքները (գիրք)

«Քարանձավները բացում են իրենց գաղտնիքները», քարանձավագիտական, պատմագիտական գիրք Խորհրդային Հայաստանի, Լեռնային Ղարաբաղի ինքնավար մարզի և Խորհրդային Ադրբեջանի բնական և մարդակերտ քարանձավների, դրանց ծագման, նշանակության, պատմության մասին։ Մանրամասն նկարագրված է նաև Հայաստանի մի շարք հայտնի քարանձավների ու վիհերի հայտնաբերման և ուսումնասիրման գործընթացները։ Պարունակում է նաև լուսանկարներ։ Հասցեագրված է ընթերցողի լայն շրջանակներին։
Գրքի հեղինակն է քարանձավագետ Էդվարդ Գևորգի Սարգսյանը։ Խմբագրակազմը բաղկացած է եղել Լ․Ի. Բեկոյան (խմբագիր), Դ.Ա. Պապոյան (նկարիչ), Ս.Ս. Մկբտչյան (գեղարվեստական խմբագիր), Հ.Ց. Վարդանյան (տեխնիկական խմբագիր), Ն. Գ .Ալեքսանյան (վերստուգող սրբագրիչ)։
Գիրքը հանձնվել է շարվածքի 1989 թվականի փետրվարի 14-ին, իսկ տպագրության համար ստորագրվել է նույն թվականի նոյեմբերի 22-ին։ Ֆորմատը 84X108 է, տպագրության թուղթը՝ №1, տառատեսակը՝ «Նորք», տպագրությունը՝ օֆսեթ։ Տպագրվել է 10․000 տպաքանակով ՀՍՍՀ հրատարակչությունների, պոլիգրաֆիայի և գրքի աոևտրի գործերի պետական կոմիտեի գունավոր տպագրության տպարանում «Հայաստան» հրատարակչության կողմից։


== Տես նաև ==
Հայաստանի քարանձավներ
Էդվարդ Սարգսյանը


== Ծանոթագրություններ ==
Օյկասի (գյուղ, Յադրինսկի շրջան)

Օյկասի (ռուս.՝ Ойкасы), գյուղ Ռուսաստանի Չուվաշիա հանրապետության Յադրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուիլյամ Տորնտոն

Ուիլյամ Տորնտոն (англ. William Thornton, մայիսի 20, 1759(1759-05-20), Jost Van Dyke, Բրիտանական Վիրջինյան կղզիներ, Բրիտանական անդրծովյան տարածքներ, Միացյալ Թագավորություն - մարտի 28, 1828(1828-03-28), Վաշինգտոն, Կոլումբիայի շրջան, ԱՄՆ), անգլիացի և ամերիկացի ճարտարապետ, բժիշկ, նկարիչ և գյուտարար, ունիվերսալ գիտելիքների և կարողությունների տեր մարդ։


== Կենսագրություն ==
Ուիլյամ Տորնտոնը ծնվել է 1759 թվականի մայիսի 20-ին։ Շոտլանդիայի մայրաքաղաք Էդինբուրգում սովորել է բժշկություն։ 1787 թվականին մեկնել է ԱՄՆ։ Լինելով Վաշինգտոնի Կապիտոլիումի առաջին ճարտարապետը՝ համբավ է ձեռք բերել։ 1793 թվականի հուլիսի 25-ին նրա նախագիծը հաղթել է քննարկման ներկայացված 17 առաջարկից կազմված մրցույթում։ Ուիլյամ Տորնտոնն արժանացել է 500 ԱՄՆ դոլար դրամական պարգևի։
Տորնտոնի կողմից իրականացված այլ ճարտարապետական նախագծերից են Ֆիլադելֆիայի «Library Company»-ի և Վաշինգտոնի «Octagon House»-ի շենքերը, որտեղ 1898 թվականից տեղակայված է Ճարտարապետության ամերիկյան ինստիտուտը։
1792 թվականի հունիսի 1-ից մինչև իր մահը՝ 1828 թվականը, Տորնտոնը գլխավորել է նաև ԱՄՆ-ի արտոնագրային բյուրոն (եղել է նրա առաջին սուպեր ինտենդանտը)։


== Ծանոթագրություններ ==
Ռյազանովո (այլ կիրառումներ)

Ռյազանովո, կարող է վերաբերել՝

Ռյազանովո - գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Ռյազանովո - գյուղ Ռուսաստանի Ուլյանովսկի մարզի Մելեկեսկի շրջանի կազմում։
Ռյազանովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Ռյազանովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Ռյազանովո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Վահան Դաքեսյան

Վահան Տիգրանի Դաքեսյան (մայիսի 7, 1905(1905-05-07), Ադանա, Ադանայի վիլայեթ, Օսմանյան կայսրություն - դեկտեմբերի 10, 1982(1982-12-10), Երևան, Հայկական ԽՍՀ, ԽՍՀՄ), հայ բանաստեղծ, արձակագիր, ԽՍՀՄ գրողների միության անդամ 1957 թ.-ից։ ԽՄԿԿ անդամ 1957 թվականից։ Կրել է Մրջյուն, Վ. Սիհուն, Ս. Հրայր կեղծանունները։


== Կենսագրություն ==
Ծնվել է Կիլիկիայի Ադանա քաղաքում։ Նախնական կրթությունը ստացել է տեղի Աբգարյան երկրորդական վարժարանում։ 1921 թ. արտագաղթել է Հունաստան, որտեղ հետևել է հայոց լեզվի և գրականության դասընթացներին։ 1936-1937 թթ. եղել է «Նաիրի» ամսագրի (Աթենք) խմբագիրը, 1937-1939 թթ.՝ «Վերածնունդ» թերթի (Աթենք) պատասխանատու քարտուղարը, 1944 թ.՝ «Երևան» երկօրյա թերթի (Աթենք), իսկ 1945-1946 թթ.՝ «Նոր կյանք» օրաթերթի (Աթենք) խմբագիրը։ Մասնակցել է «Երևան» առաջադիմական ու «Կայծ» երիտասարդական և հունահայ ժողովրդական միությունների ստեղծմանը։
1946 թ. ներգաղթել է Հայաստան։ 1946-1971 թթ. աշխատել է «Հայաստան» հրատարակչությունում որպես ավագ խմբագիր և գեղարվեստական գրականության խմբագրության վարիչի տեղակալ։ Մահացել է Երևանում։


== Երկեր ==
Հանգրուաններ, Աթէնք, 1946, 160 էջ։
Հայրենի հողին վրա, Ե., Հայպետհրատ, 1947, 84 էջ։
Ակրոպոլիսի մատույցներում, Ե., 1958, 486 էջ։
Արևոտ ուղիներում, Ե., Հայպետհրատ, 1963, 160 էջ։
Ընդհատված գարուն, «Հայաստան», 1965, 270 էջ։
Միջօրեից հետո, Ե., «Հայաստան», 1970, 128 էջ։
Առաջին առավոտից հետո, Ե., «Հայաստան», 1974, 300 էջ։


== Ծանոթագրություններ ==
Իկրյանոե

Իկրյանոե (ռուս.՝ Икряное), գյուղ Ռուսաստանի, Աստրախանի մարզի Իկրյանինսկի շրջանի կազմում։
Բնակչությունը 2010 թվականին գրանցված տվյալներով կազմում էր 10036 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրուսովկա (գյուղ, Կրասնոլիմանի քաղաքային խորհուրդ)

Անվան այլ կիրառումների համար տե՛ս՝ ԲրուսովկաԲրուսովկա (ուկրաիներեն՝ Брусівка), գյուղ Ուկրաինայի Դոնեցկի մարզի Կրասնոլիմանի քաղաքային խորհուրդում։
2001 թվականի տվյալներով Բրուսովկա գյուղում բնակվում էր 163 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փարիզի համալսարան 1 Պանթեոն-Սորբոն

Փարիզի համալսարան 1 Պանթեոն-Սորբոն (ֆր.՝ Université Paris 1 Panthéon-Sorbonne), Ֆրանսիայի ամենամեծ համալսարանը, որտեղ այժմ սովորում է ավելի քան 45200 ուսանող։ 


== Ծանոթագրություններ ==
Նովոե (գյուղ, Ախտիրկայի շրջան)

Անվան այլ կիրառումների համար տե՛ս՝ ՆովոեՆովոե (ուկրաիներեն՝ Нове), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Նովոե գյուղում բնակվում էր 48 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոյմա (գյուղ, Պռրլուզսկի շրջան)

Լոյմա (ռուս.՝ Лойма), գյուղ Ռուսաստանի, Կոմիի հանրապետության Պռրլուզսկի շրջանի կազմում։
Բնակչությունը 2010 թվականին գրանցված տվյալներով կազմում էր 1500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Pizza Hut

Pizza Hut (հայերեն՝ պիցցա հաթ), ռեստորանային ցանց, որն ունի ավելի քան 15 հազար կետ՝  90-ից ավելի պետություններում։ Pizza Hut-ը մտնում է Yum! Brands կազմակերպության մեջ։
Հիմնվել է 1958 թվականին Դեն և Ֆրենկ եղբայրներով, Կանզաս նահանգի, Ուիչիտո քաղաքում։ Մասնագիտացվել է ամերիկյան պիցցայի պատրաստման տարբերակով, ինչպես նաև խավարտների՝ պաստա, հավի թևիկներ, հացիկ և սխտորով հաց։ Ներկայանում է որպես աշխարհի ամենամեծ պիցցերիան։
«Պիցցա հաթ» ռեստորանը բաժանվում է երկու տիպի՝ «Պիցցա հաթ» ընտանեկան ճաշի և արագ սննդի «Պիցցա հաթ էքսպրես»։ Ընտանեկան պիցերիաները տարբերվում են արագ սննդից (ֆասթֆուդից) ավելի բազմատեսակ ուտեստներով, ավելի շատ ռեստորաններով և անձնակազմի ավելի մեծ քանակով։


== Պատմություն ==
Առաջին Pizza Hut ռեստորանը բացվել է 1958 թվականին, ԱՄՆ-ի Կանզաս նահանգում։ Նրա բացման կապիտալը դարձավ 600 ԱՄՆ դոլար։ Առաջին ռեստորանը ԱՄՆ-ից դուրս բացվել է 10 տարի անց՝ 1968 թվականին Կանադայում։ Ռեստորանային ցանցի բնորոշիչ հատկանիշներից մեկը եղել է պիցցայի առաքումը, այդ փաստը նպաստեց ընկերության հանրահայտության աճին։ Այսօր Pizza Hut ռեստորանային ցանցը ներկա է ավելի քան 101 պետությունում, ինչպես նաև Հայաստանում։ Հայաստանում առաջին անգամ բացվեց 2011 թվականին։
Pizza Hut գովազդային հոլովակում նկարահանվել է Միխայիլ Գորբաչովը։

		
		
		
		
		


== Ծանոթագրություններ ==


== Արտաքին հղումներ ==
Pizza Hut պաշտոնական կայք
Պիցցա Հատը 374.am-ում
Գոլուբովկա (գյուղ, Կորոստիշևի շրջան)

Անվան այլ կիրառումների համար տե՛ս՝ ԳոլուբովկաԳոլուբովկա (ուկրաիներեն՝ Голубівка), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1815 թվականին։
2001 թվականի տվյալներով Գոլուբովկա գյուղում բնակվում էր 175 մարդ։ Բնակավայրը զբաղեցնում է 1183 կմ² տարածք։ Բնակչության խտությունը կազմում էր 147,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պանոզերո (գյուղ, Կեմսկի շրջան)

Պանոզերո (ռուս.՝ Панозеро), գյուղ Ռուսաստանի Կարելիայի հանրապետության Կեմսկի շրջանի կազմում։
Բնակչությունը 2002 թվականին գրանցված տվյալներով կազմում էր 89 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալենու այգին (այլ կիրառումներ)

Բալենու այգին անվանումը կարող է ունենալ հետևյալ կիրառումները․

Բալենու այգին (Չեխովի հուշարձան, Տագանրոգ) , ռուս գրող Անտոն Պավլովիչ Չեխովի հուշարձանը Ռուսաստանի Դաշնության Ռոստովի մարզի Տագանրոգ քաղաքում, որը ստեղծել է ռոստովցի քանդակագործ Դմիտրի Լինդինը,
Բալենու այգին (պիես), չորս գլուխներից բաղկացած քնարական պիես, որը գրել է Անտոն Չեխովը։
Բալենու այգին (ֆիլմ, 1981), 1981 թվականին Ռիչարդ Այրի կողմից նկարահանված դրամատիկական հեռուստաֆիլմ, որը հիմնված է Անտոն Չեխովի համանուն պիեսի վրա։
Բալենու այգին (ֆիլմ, 1999), 1999 թվականին Միխալիս Կակոյանիսի կողմից նկարահանված դրամատիկական ֆիլմ, որը հիմնված է Անտոն Չեխովի համանուն պիեսի վրա։
Պրեմենո

Պրեմենո (իտալերեն՝ Premeno), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 780 մարդ (2008 թվականի տվյալներով)։ Բնակչության խտությունը՝ 111 մարդ/կմ²։ Տարածքը՝ 7 կմ²։ Փոստային ինդեքս՝ 28818։ Հեռախոսային կոդ՝ 0323։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0323 587043
Էլեկտրոնային փոստ՝ premeno@reteunitaria.piemonte.it
Պաշտոնական կայք՝ http://www.comune.premeno.vb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տանակերտ

Տանակերտ (այժմ կոչվում է՝ ադրբ.՝ Anaqut - Անագյուտ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։


== Տանակերտի Սուրբ Աստվածածին եկեղեցի ==
Ժամանակը՝ անհայտ։ - Տեղը՝ գյուղի հյուսիսարևելյան թաղամասում։ - Ճարտարապետը՝ անհայտ։ - Պատվիրատուն, մեկենասը՝ անհայտ։ - Հորինվածքը՝ քառամույթ գմբեթակիր բազիլիկա։ - Շինանյութը՝ ճեղքված քար, գետաքար։ - Վերանորոգումներ՝ XVII դ., XIX դ.։ - Մուտքը՝ արևմտյան ճակատում։ - Աբսիդը՝ հնգանիստ։ - Մույթերը՝ ութանկյուն կտրվածքով։ - Ավանդատները՝ մեկ զույգ, երկհարկանի։ - Գմբեթը՝ ութանիստ։ - Արձանագրություններ՝ անհայտ։ - Որմնանկարներ՝ 19-րդ դ. բեկորները այժմ իսպառ քայքայվել են։ - Պատկերաքանդակներ՝ չունի։ - Զարդաքանդակներ՝ չունի։ - Շրջակայքում՝ եկեղեցու արևմտյան կողմում կառուցված է գավիթ-ժամատունը, որը ևս ավերակ է։ - Վիճակը՝ կանգուն, գմբեթի, ծածկի և որմերի վերին մասերում ունի վտանգավոր ճաքեր։


=== Եկեղեցու գավիթ-ժամատունը ===
Ժամանակը՝ XVII - XVIII դդ.։ - Տեղը՝ կցված է ս. Աստվածածին եկեղեցու արևմտյան ճակատին։ - Ճարտարապետը՝ անհայտ։ - Պատվիրատուն, մեկենասը՝ անհայտ։ - Հորինվածքը՝ միանավ, թաղակապ։ - Շինանյութը՝ ճեղքված քար, գետաքար։ - Վերանորոգումներ՝ անհայտ։ - Մուտքը՝ արևմտյան ճակատում։ - Արձանագրություններ՝ չունի։ - Պատկերաքանդակներ՝ չունի։ - Զարդաքանդակներ՝ չունի։ - Վիճակը՝ կիսականզուն, քանդված է ծածկը, որմերի վերին մասերը։


== Ծանոթագրություններ ==
Քլարկ Գեյբլ

Քլարկ Գեյբլ (անգլ.՝ Clark Gable, փետրվարի 1, 1901(1901-02-01)[…], Կադիս, Օհայո, ԱՄՆ - նոյեմբերի 16, 1960(1960-11-16)[…], Լոս Անջելես, Կալիֆոռնիա, ԱՄՆ), ամերիկացի դերասան, 1930 թվականից 1940-ական թվականների Հոլիվուդի ամենահայտնի դերասաններից մեկը, նրան հաճախ անվանել են «Հոլիվուդի արքա»։
Խաղացել է 80-ից ավելի ֆիլմերում։ Առավել հայտնի է դարձել «Քամուց քշվածները», «Մոգամբո» և «Դա տեղի է ունեցել մի անգամ գիշերը» ֆիլմերից։
Վերջին ֆիլմի համար ստացել է Օսկար Օսկար լավագույն դերասանի համար անվանակարգում։ Ամերիկյան կինոակադեմիան իր Ամերիկյան բոլոր ժամանակների ֆիլմերի 100 մեծագույն աստղերի ցանկում նրան ընդգրկել է 7-րդ տեղում։


== Երեխաներ ==
Քլարկ Գեյբլը ուներ երկու երեխա։ Ջուդին առաջին ապորինի դուստրը ծնվել է 1935 թվականին դերասանուհի Լորետա Յանգից՝ խիստ վստահության մեջ։ Նա մահացավ քաղցկեղից 2011 թվականի նոյեմբերի 25-ին։ Մահվան պահին նա ուներ դուստր Մարիան և երկու թոռներ։ Գեյլդը երբեք պաշտոնապես չճանաչեց իր դստերը և միայն մեկ անգամ տեսավ նրան, Յանգը նույնպես երբեք գովազդեց իր հայրությունը, և Ջուդին հոր մասին ճշմարտությունը   պարզեց միայն Գեյբլի մահից հետո։ Հայրությունն ինքնին հրապարակվեց միայն Յանգի մահից հետո։
Քլարկ Գեյբլը երբեք չի տեսել իր երկրորդ զավակին ՝  Քլարկ Գեյբլին։ Տղան ծնվել է 1961 թվականի մարտի 20-ին, դերասանի վերջին կնոջ ՝ Քեյ Ուիլյամսի մահից հետո։  Քլարկը ուներ երկու երեխա ՝ դուստր Քեյլի Գեյբլը (ծնվ. 1986 թ.) և որդի Քլարկ  Ջեյմս Գեյբլը  (20 սեպտեմբերի, 1988 թ. - 22 փետրվարի, 2019 թ.): Քեյլին դերասանուհի է, Քլարկ Ջեյմսը հեռուստահաղորդավար և մոդել է։
1940 թվականին դերասանի կինը՝ Քերոլ Լոմբարդը, հայտնաբերեց, որ հղի է։ Նա ցանկանում էր լուրերը հաղորդել Գեյբլիին իրենց հարսանիքի առաջին տարեդարձի կապակցությամբ, բայց դրանից կարճ ժամանակ առաջ նա ունեցել է վիժվածք։ Նրա անհաջող հղիությունը հայտնի դարձավ միայն նրա մահից հետո։


== Ծանոթագրություններ ==
Պուլլի (գյուղ, Կամբյա շրջան)

Անվան այլ կիրառումների համար տե՛ս՝ ՊուլլիՊուլլի (էստ․՝ Pulli), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ատտալոս (հրամանատար)

Ատտալոս (հունարեն՝ Ἄτταλος, մ.թ.ա. 4-րդ դար - մ. թ. ա. 336, Փոքր Ասիա, Թուրքիա), Փիլիպոս II Մակեդոնացու կարևոր պալատականներից մեկը։


== Ազգակցական կապը Փիլիպոս II-ի հետ ==
Մ․թ․ա․ 338 թվականին Ատտալոսի եղբոր աղջիկը՝ Կլեոպատրան, որի խնամակալն Ատտալոսն էր, ամուսնացել է Փիլիպոս II-ի հետ։ Հիշատակություն կա, որ նա աղոթել է, որ Կլեոպատրան որդի պարգևի Փիլիպոսին, որը կդառնա նրա օրինական ժառանգը․ այդ ամենը դիտվել է որպես Ալեքսանդր Մակեդոնացուն ուղղված բացահայտ վիրավորանք։ Հենց այդ ժամանակ էլ տեղի ունեցած վիճաբանությունը դարձել է Ալեքսանդրի աքսորի գլխավոր պատճառներից մեկը․ նա աքսորվել է նախ Էպիրոս, ապա Իլլիրիա։
Մ․թ․ա․ 336 թվականին Փիլիպոս II Մակեդոնացին Ատտալոսին և Պարմենիոնին նշանակում է դեպի Փոքր Ասիա և Աքեմենյան Պարսկաստան ուղղված սպասվելիք արշավանքի հրամանատարներ։


== Պավսանիասի բռնաբարություն ==
Ըստ Արիստոտելի՝ Ատտալոսը սեռական բռնություն է գործադրել Պավսանիասի հանդեպ, որը եղել է Փիլիպոս II-ի սիրեկաններից։ Դրա դրդապատճառն էր այն, որ Պավսանիասն անարգել էր Ատտալոսի՝ նույն անունը կրող մեկ այլ ընկերոջը (հնարավոր է նաև բարեկամի)՝ Պավսանիասին։ Այս դեպքից հետո Պավսանիասը իրականացրել է իր նախկին սիրեկանի՝ Փիլիպոս II-ի սպանությունը, քանի որ նա չէր պատժել Ատտալոսին իր արարքի համար։ Կա կարծիք նաև, որ այս սպանությունը իրականացվել է որրէ մեկի (հնարավոր Ալեքսանդրի մոր) պատվերով։


== Մահապատիժ Ալեքսանդր Մակեդոնացու կողմից ==
Այն բանից հետո, ինչ Փիլիպոս II-ը սպանվում է, իսկ Ալեքսանդրը դառնում թագավոր (մ․թ․ա․ 336 թվականի հոկտեմբեր), նրա խորթ մայրը՝ Կլեոպատրա Էվրիդիկան, և վերջինիս երկու երեխաները սպանվում են (հնարավոր է Կլեոպատրան ինքնասպան է եղել իր երեխաների մահից հետո)։
Փիլիպոս II-ի սպանության և Ալեքսանդրի գահին բազմելու պահին Ատտալոսը և Պարմենիոնը մակեդոնական զորքի հետ միասին գտնվել են Փոքր Ասիայում։ Այդ ժամանակ Դեմոսթենեսը նամակներ է ուղարկել Ատտալոսին՝ խոստանալով Աթենքի աջակցությունը երկու զորավարներին, եթե նրանք պատերազմ սկսեն ընդդեմ Ալեքսանդրի։
Այս ամենից հետո Ատտալոսն այդ նամակները ներկայացնրել է Ալեքսանդրին՝ իր հավատարմությունը հայտնելով նրան, սակայն Ալեքսանդրը հրամայել է մահապատժի ենթարկել նրան իրեն հասցրած նախկին վիրավորանքների համար՝ հասնակալով նաև, որ նա կարող էր վրեժխնդիր լինել իրենից Կլեոպատրայի և նրա երեխաների սպանության համար։


== Տես նաև ==
Ալեքսանդր Մակեդոնացի
Փիլիպոս II Մակեդոնացի


== Ծանոթագրություններ ==


== Գրականություն ==


== Արտաքին հղումներ ==
Attalus Archived 2014-07-17 at the Wayback Machine. by Jona Lendering
Քենթ (փողոց)

Քենթ-Սթրիթ (անգլ.՝ Kent Street) (ֆր.՝ Rue Kent) հայտնի է նաև Օտտավայի № 83 փողոց (անգլ.՝ Ottawa Road #83) անունով։ Օտտավա քաղաքի խոշոր փողոցներից է։ Զուգահեռ է Բենք-Սթրիթ փողոցին։ Նախկինում փողոցը կրում էր Հյու-Սթրիթ (անգլ.՝ Hugh Street) անվանումը։ Քենթ-Սթրիթը միակողմանի շարժմամբ փողոց է։ Փողոցը շարունակվում է դեպի հյուսիս։ Քենթ-Սթրիթի հարավում գտնվում են 2-5 հարկային պաշտոնական կենտրոններ, մի քանի ռեստորաններ և բնակելի շենքեր։
Ջուղայի շրջան (Նախիջևան)

Անվան այլ կիրառումների համար տե՛ս՝ Ջուղա (այլ կիրառումներ)Ջուղայի շրջանը (ադրբ.՝ Culfa rayonu, Ջուլֆայի շրջան) շրջանի կարգավիճակով վարչատարածքային միավոր Ադրբեջանի Հանրապետության կազմում գտնվող Նախիջևանի Ինքնավար Հանրապետությունում։ Վարչական կենտրոնը Ջուղա քաղաքն է


== Պատմություն ==


=== Ժամանակակից պատմություն ===
Ջուղայի շրջանը ձևավորվել է 1930 թվականի օգոստոսի 8-ին։


== Աշխարհագրություն ==


=== Վարչատարածքային նկարագիր և տեղադրություն ===
Ջուղայի շրջանը հյուսիս-արևելքում սահմանակից է Հայաստանի Հանրապետության Վայոց ձորի մարզին, հարավում՝ Իրանի Իսլամական Հանրապետության Արևելյան Ադրբեջան նահանգին։
Ջուղայի շրջանի ընդհանուր տարածքը կազմում է  92,630 կմ2։ Վարչական կենտրոնը Ջուղա քաղաքն է։ Բացի վարչական կենտրոնից շրջանն ունի նաև 22 գյուղ։


=== Լեռնագրություն ===
Շրջանի տարածքը զբաղեցնում են Զանգեզուրի լեռները, Ջուղայի և մերձարաքսյան սարահարթերը։ Շրջանի ամենաբարձր կետը Երնջակ լեռն է, որն ունի 3664 մ բարձրություն։


=== Ջրագրություն ===
Ջուղայի շրջանի տարածքով հոսում են Արաքս, Երնջակ և այլ գետեր։ Շրջանի տարածքում է գտնվում Բանանիարի ջրամբարը։
Շրջանը հարուստ է հանքային ջրերով։ Դրանցից են Դարիդաղ, Նահաջիր և այլ հանքային ջրերի աղբյուրները։ 


=== Կլիմա ===
Տարվա եղանակով պայմանավորված՝ Ջուղայի շրջանի կլիման փոփոխական է։ Ամռանը կլիման չոր է, իսկ ձմռանը՝ ցուրտ։


== Բնակչություն ==
2017 թվականի հունվարի 1-ի դրությամբ շրջանի բնակչությունը 46,100 է։


== Տնտեսություն ==
Տնտեսության հիմնական ճյուղը գյուղատնտեսությունն է։ Զարգացած են հատկապես խաղողագործությունն ու անասնապահությունը։


== Կրթություն և գիտություն ==
Ջուղայի շրջանում գործում է 26 հանրակրթական դպրոց, մասնագիտական ուսումնարան, 6 արտադպրոցական և 2 նախադպրոցական դաստիարակության հաստատություն, 2 մանկական երաժշտական դպրոց, ինչպես նաև 30 գրադարան։


== Մշակույթ ==
Շրջանում գործում է մեկ թանգարան, «Ալինջա» կինոթատրոնը։


== Առողջապահություն ==
Շրջանն ունի առողջապահական մի շարք հաստատություններ, այդ թվում՝ շրջանի կենտրոնական հիվանդանոց, 1 տարածքային հիվանդանոց, 15 բժշկական ամբուլատորիա, 8 ֆելդշերա-մանկաբարձական կենտրոններ, հիգիենիկ և համաճարակաբանական կենտրոն։


== Տես նաև ==
Նախիջևանի Ինքնավար Հանրապետության վարչական բաժանում


== Ծանոթագրություններ ==
Դոնյե Ռատայե

Դոնյե Ռատայե (սերբ.՝ Доње Ратаје), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 930 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Ջեք Ֆալահի

Ջեք Ռայան Ֆալահի  (անգլ.՝ Jack Ryan Falahee, փետրվարի 20, 1989(1989-02-20), Էն Արբոր, Միչիգան, ԱՄՆ), ամերիկացի դերասան։ Հայտնի է դարձել «Ինչպես խուսափել սպանության համար պատժից» հեռուստասերիալում Քոնոր Ուոլշի դերը մարմնավորելուց հետո։


== Կենսագրություն ==


=== Վաղ կյանք ===

Ջեք Ռայան Ֆալահին ծնվել է 1989 թվականի փետրվարի 20-ին Միչիգան նահանգի Էն Արբոր քաղաքում։ Նրա հայրը բժիշկ է աշխատել, իսկ մայրը` լոգոպեդ։ Նա սովորել է Հուրոնի ավագ դպրոցում, որտեղ արել է դերասանական իր առաջին քայլերը։ Հետագայում Ջեքը ընդունվել է Նյու Յորքի համալսարան, որն ավարտել է 2011 թվականին։ Նյու Յորքի համալսարանում սովորելու տարիներին Ջեքը խաղացել է այնպիսի թատերական ներկայացումներում, որոնցից են «Սիրո անպտուղ ջանքերը» (անգլ.՝ Love's Labour's Lost), «Ամառային գիշերվա երազ» (անգլ.՝ A Midsummer Night's Dream), «Ընկերություն» (անգլ.՝ Company) և այլն։


=== Կարիերա ===
2014 թվականի փետրվարին հայտնի դարձավ, որ Ջեքն առաջիկայում նկարահանվելու է ABC հեռուստաալիքի «Ինչպես խուսափել սպանության պատժից» (անգլ.՝ How to Get Away with Murder) սերիալում։ Նա ստացավ Քոնոր Ուոլշի դերը, որն այդ սերիալի հինգ գլխավոր դերերից մեկն է։ Այդ սերիալի պրեմիերան կայացավ 2014 թվականի սեպտեմբերի 25-ին և առաջին սերիան ունեցավ 14 միլիոն հեռուստադիտող։


== Ծանոթագրություններ ==


== Արտաքին հղումներ ==
Ջեք Ֆալահին Internet Movie Database կայքում
Ջեք Ֆալահին Թվիթթերում
Բրյուս Մաքքենդլես

|}

Բրյուս Մաքքենդլես II (անգլ.՝ Bruce McCandless II; հունիսի 8, 1937(1937-06-08), Բոստոն, ԱՄՆ - դեկտեմբերի 21, 2017(2017-12-21), Conifer, Ջեֆերսոն շրջան, Կոլորադո, ԱՄՆ), ամերիկացի տիեզերագնաց, ռազմաօդային ուժերի օդաչու, աշխատել է ՆԱՍԱ-ում։
1984 թվականի փետրվարի 7-ին, պատմության մեջ առաջին անգամ, առանց ապահովագրող ճոպանի հատուկ հանդերձանքով դուրս է եկել բաց տիեզերք։


== Ծանոթագրություններ ==


== Արտաքին հղումներ ==
կենսագրությունը NASA-ի էջում
Տրետուք

Տրետուք (մինչև 1991 թ.` Ենիքենդ, նախկինում նաև` Ինաքդաղ),
գյուղ Հայաստանի Հանրապետության Գեղարքունիքի մարզի Վարդենիսի տարածաշրջանում, Վարդենիս քաղաքից մոտ 12 կմ հյուսիս-արևելք` ծովի մակարդակից մոտ 2150 մ բարձրության վրա։ Գյուղը գտնվում է մայրաքաղաք Երևանից՝ 180 կմ , մարզկենտրոն Գավառից 88 կմ հեռավորության վրա։
Վերանվանվել է Տրետուք 1991 թ. ապրիլի 3-ին։ 2017 թվականից գյուղը գտնվում է Գեղամասար համայնքի կազմում։ Գյուղում գործում են դպրոց, բուժկետ և մանկապարտեզ։


== Պատմություն ==


=== Անվան ծագումնաբանություն ===
Գյուղն կոչվել է հին աղբյուրներում հիշատակվող Սյունիքի Սոթք գավառի Տրետուք գյուղի անունով։ Այդ անվանումը կապում են հայկական տոմարի չորրորդ ամսվա՝ Տրեի հետ, որն իր հերթին կապված է Հայոց դիցարանի դպրության, պերճախոսության, գիտությունների ու արվեստների աստծո՝ Տիրի անվան հետ։
Ենթադրվում է, որ բնակավայրն ունի հին պատմություն և նախկինում եղել է հայաբնակ, ինչի մասին վկայում են գյուղի տարածքում հայտնաբերված XIV-XV դդ. խաչքարերը (տես այստեղ)։


== Բնակչություն ==
Ըստ ՀՀ 2011 թ. մարդահամարի արդյունքների` Տրետուքի մշտական բնակչությունը կազմել է 174, առկա բնակչությունը` 164 մարդ։ Մինչև 1989 թ. գյուղը հիմնականում բնակեցված է եղել ադրբեջանցիներով, այնուհետ` Ադրբեջանի Խանլար քաղաքից բռնագաղթած հայերով։
Տրետուքի բնակչության փոփոխությունը ժամանակի ընթացքում` ստորև.


== Ծանոթագրություններ ==


== Արտաքին հղումներ ==
Տրետուք բնակավայրը «GEOnet Names Server» կայքում։
Խոջա (Մալաթիայի գավառ)

Խոջա, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Անդերսոն (գետ)

Անդերսոն (անգլ.՝ Anderson River), գետ Կանադայի հյուսիս-արևմտյան մասում։


== Աշխարհագրություն ==
Սկիզբ է առնում Հյուսիս-արևմտյան տարածքներում գտնվող Մեծ Արջի լճի հյուսիսային մասերից։ Երկարությունը 692 կմ է, գետի մակերեսն ամբողջությամբ տարածված է Բևեռային շրջանով։
Հոսում է հյուսիս-արևմտյան ուղղությամբ, հոսում է Բուա, Բելո, Օբրի, Կոլվիլ, Մոնուար, Թադենե լճերով, այնուհետև թեքվում է արևմուտք, անցնում է ձախակողմյան իր ներհոսքով՝ Կոնուոտով և թեքվում է հյուսիս։ Թափվում է Հյուսիսային սառուցյալ օվկիանոսի Բոֆորտ ծովի Լիվերպուլ ծովածոց։
Գետը շրջապատված է մաքուր և բազմազան լանդշաֆտներով։ Վերին և միջին հոսանքներում գետը ողողում է կիրճեր, որոնցից ամենամեծը Կանյոն Ֆալկոն 6-րդն է։ Գետի վերին մասը գտնվում է տայգայում, որտեղ գերակշռում է սև եղևնին։ Սպիտակ եղևնին և թփերը աճում են գետահովիտներում։


== Կենդանական աշխարհ ==
Հյուսիսային ֆաունան առատ է Անդերսոն գետի ավազանում։ Կարիբու եղջերուների հոտը, որը սերունդ է տալիս Բլունոզ լճի մոտակայքում, հուլիսին տեղաշարժվում են դեպի հարավ՝ Անդերսոն գետի ստորին հատվածը։ Ցուլերը, ամերիկյան եղջերուները, արջերը այս հովտի սովորական բնակիչներն են։ Գետի շրջակայքում բնակվում են տարբեր տեսակի թռչուններ։
Բայց 1999-2008 թվականներին նկատվում է սպիտակ սագի թվաքանակի կրճատում։ Գետի դելտայում հանդիպում են ծովային նապաստակը և օղակավոր փոկը, ինչպես նաև ծովախոզը (կամ բևեռային դելֆինը)։
Գետի անունը դրվել է ի պատիվ Ջեյմս Անդերսոնի։


== Ծանոթագրություններ ==
Դյակոնովո (գյուղ, Դանիլովսկի շրջան)

Դյակոնովո (ռուս.՝ Дьяконово), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Acanthoderes krueperi

Acanthoderes krueperi (լատ.՝ Acanthoderes krueperi), Բզեզների տեսակ՝ երկարաբեղիկների ընտանիքից։ Բզեզների թռիչքի ժամանակաշրջանն է մայիսից մինչև հունիսը։


== Տարածում ==
Տարածված են Հունաստանի մայրցամաքային մասում։


== Նկարագիր ==
Բզեզի երկարությունն է 12-16 մմ։


== Զարգացում ==
Գլխավոր կերային բույսը կաղնին (Quercus) է։


== Արտաքին հղումներ ==
cerambyx.uochb.cz Aegomorphus krueperi Kraatz, 1859 [= Acanthoderes krueperi (Kraatz, 1859)]
Ումհլանգա

Ումհլանգա կամ Եղեգի պար (umhlanga, «եղեգ» սվաթի և զուլու լեզուներով), ավանդական ամենամյա զանգվածային տոնակատարություն, որի գագաթնակետն է Սվազիլենդի թագավորի կին դառնալու ցանկություն ունեցող մի քանի հարյուր կիսամերկ սվազիլենդցի երիտասարդ աղջիկների պարն է։ Անցկացման ժամանակը՝ օգոստոս կամ սեպտեմբեր։
2003 թվականին տոնահանդեսին մասնակցել է մոտավորապես 50 հազար աղջիկ, 2008-ին՝ 70 հազար։


== Ծանոթագրություններ ==


== Արտաքին հղումներ ==
«Եղեգի պարը» Սվազիլենդի թագավորությունում
«Ումհլանդա 2009»
Տրասի Բոկաժ

Տրասի Բոկաժ (ֆր.՝ Tracy-Bocage), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 348 մարդ, բնակչության խտությունը` 66.41 մարդ/կմ²։ Բնակավայրը զբաղեցնում է 5.24 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 27 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 231 աշխատունակ (15-64 տարեկան)  բնակիչ, որոնցից ակտիվ էին 179-ը, իսկ ոչ ակտիվները` 52։ Ակտիվության ցուցանիշը կազմում է 77,5 %։ 179 աշխատունակ մարդկանցից աշխատել է 173 անձ (96 տղամարդ և 77 կին)։ Գործազուրկ են եղել 6 անձ (4 տղամարդ և 2 կին)։ 52 անաշխատունակներից 17-ը եղել են աշակերտներ կամ ուսանողներ, 25-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կորոբովկա (գյուղ, Գրյազինսկի շրջան)

Կորոբովկա (ռուս.՝ Коробовка), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 457 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեյ Սուլինի անվան զբոսայգի

Անդրեյ Սուլինի անվան մշակույթի և հանգստի զբոսայգի (ռուս.՝ Парк культуры и отдыха им. Андрея Сулина), Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Ֆուրմանովի փողոցում։


== Պատմություն ==
Անդրեյ Սուլինի անվան մշակույթի և հանգստի զբոսայգու պատմությունը սկսվում է 1969 թվականից։ Այդ ժամանակ Կրասնի Սուլինի աշխատավորների պատգամավորների քաղաքային խորհրդի գործադիր կոմիտեն 1969 թվականի հուլիսի 22-ին ընդունեց ««Մետալուրգ» մարզադաշտի շրջանում գտնվող կանաչ գոտու բարեկարգման և այնտեղ մշակույթի ու հանգստի քաղաքային զբոսայգի կառուցելու մասին» թիվ 317 որոշումը։ Զբոսայգու կառուցման համար հատկացված տարածքը եղել է 20 հա, սակայն միևնույն ժամանակ այս տարածքը չի ունեցել այգու պլանավորում, կահավորված չի եղել բնակչության հանգստի և մշակութային ծառայություններ մատուցելու վայրերով։ Քաղաքային զբոսայգու պլանավորման, նախագծանախահաշվային փաստաթղթերի պարտականությունները հանձնարարվել են քաղաքային գործադիր կոմիտեի մշակույթի բաժնին։ Նախագծման և հետազոտման աշխատանքների սահմանը կազմել է 2500 ռուբլի, ֆինանսավորումն իրականացվել է տեղական բյուջեից։ Արդեն 1970 թվականի հունիսին կայացել է «մշակույթի և հանգստի քաղաքային զբոսայգու», որպես ինքնուրույն տնտհաշվարկային կազմակերպության, բացումը։ Այն ուներ անկյունային դրոշմակնիք և կլոր կնիք, ինչպես նաև հաստիքացուցակ և արտադրական-ֆինանսական պլան։
Մի շարք ձեռնարկությունների պարտադրեցին կատարել զբոսայգու բարեկարգման աշխատանքներ։ Զբոսայգու կահավորումը դանդաղ էր ընթանում, միայն 1971 թվականի ապրիլին Սուլինի պետական մետալուրգիական գործարանին հատկացվեց հողատարածք՝ ամառային կինոթատրոն կառուցելու համար։ Ընթերցասրահն ու գրապահոցը այդպես էլ չկառուցվեցին։ Զբոսայգում տեղադրվեցին որոշ ատրակցիոններ՝ «Նավակներ», «Ինքնաթիռներ» և այլն։

Այդ ժամանակ զբոսայգու տնօրենը Ա. Լ. Վոլկովան էր, որն աշխատել է մինչև 1975 թվականը։ Դրանից հետո այդ պաշտոնին նշանակվել է Մարիա Կուզմինիչնա Դավիդենկոն։ 1976 թվականին այգում արդեն աշխատում էր 700-տեղանոց Կանաչ թատրոնը, տեղադրված են եղել 7 ատրակցիոններ։ Քաղաքի հպարտությունը դարձել էր դիտանիվը։

Զբոսայգու կանաչապատումը տեղի է ունեցել պարբերաբար, տնկվել է ավելի քան 600 ծառ՝ եղևնիներ, սոճիներ, շագանակենիներ, արոսենիներ և թխենիներ։ Բացի այդ, զբոսայգում տեղադրվել է երկու առևտրային տաղավար։ Զբոսայգում միշտ հնչել է երաժշտություն, տեղի են ունեցել տոնակատարություններ, մրցույթներ և խաղեր։ Մշակույթի պալատի և գրադարանների հետ համատեղ զբոսայգում աշխատանք է կատարվել կոմունիստական դաստիարակության ոլորտում։ 1976 թվականին մշակվել և հաստատվել է 1976-1980 թվականներին զբոսայգու վերակառուցման նախագիծը։ Նախատեսված էր տեղադրել լուսավորության սյուներ, ցայտաղբյուրներ, դրամարկղաղյին կրպակներ, հրաձգարան, զրուցարաններ, «հանգիստ խաղերի» տաղավար և շատ ավելին։
2017 թվականի մարտին սկսվել է 40 տարի ծառայած «Դիտանիվի» ապամոնտաժումը։


== Ծանոթագրություններ ==


== Արտաքին հղումներ ==
Алексеева Татьяна. В парке Андрея Сулина зазеленело «Дерево дружбы» Archived 2017-04-27 at the Wayback Machine. // Красносулинский вестник, 01.10.2009, № 78 (23160), с. 3
Мякинченко В. Я.Сулин и Сулинцы словарь и справочник. — Красный Сулин: Сулинполиграфсервис, 2002.-с.180. — ISBN 5-98754-003-9
Սապոնարա

Սապոնարա  (իտալերեն՝ Saponara) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 4051 մարդ, բնակչության խտությունը կազմում է 156 մարդ/կմ²։ Զբաղեցնում է 26 կմ² մակերես տարածք։ Փոստային ինդեքսն է՝ 98047։ Հեռախոսային կոդը՝ +39 090։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 090 3381111


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աքքայի պաշարում (այլ կիրառումներ)

Աքքա (Աքքա, Իսրայել) — հին քաղաք Մերձավոր Արևելքում, քաղաքը իր 4 000 տարվա պատմության ընթացքում բազմակի պաշարվել է՝

Աքքայի պաշարում (1104) — Երուսաղեմի թագավորության զորքերի կողմից Բալդուին I-ի հրամանատարությամբ։
Աքքայի պաշարում (1189-1191) — խաչակիրների կողմից Երրորդ խաչակրաց արշավանքի ընթացքում։
Աքքայի պաշարում (1291) — Մամլուքների սուլթանության կողմից Ղալահուի հրամանատարությամբ։
Աքքայի պաշարում (1799) — ֆրանսիական բանակի կողմից Նապոլեոն Բոնապարտի հրամանատարությամբ Եգիպտական արշավանքի ընթացքում։
Աքքայի պաշարում (1821) — Աբդուլլա փաշայի կողմից իր եղբայրների դեմ։
Աքքայի պաշարում (1832) — եգիպտական զորքերի կողմից Իբրահիմ փաշայի հրամանատարությամբ Օսմանյան կայսրության դեմ։
Սիմֆոնիա №1 (Բեթհովեն)

Սիմֆոնիա № 1 Դո մաժոր, op. 21 (Bia. 203), Լյուդվիգ վան Բեթհովենի սիմֆոնիան՝ նվիրված Գոթֆրիդ վան Սվիթենին։


=== Ստեղծման և կատարման պատմություն ===
Սիմֆոնիան գրել է Բեթհովենը՝ 1799-1800 թվականներին, պրեմիերան կայացել է 1800 թվականի ապրիլի 2-ին, Վիեննայում՝ կայսերական  գյուղաքաղաքի թատրոնում, Պոլ Վրանիցկիի ղեկավարությամբ։ Մի քանի ամիս անց սիմֆոնիան կատարվել է Լեյցպիգում։ Հենց այնտեղ, 1801 թվականին այն հրատարակվել է Հոֆֆմեյսթերի և Կուհլի տպարաններում։ Բեթհովենը սիմֆոնիան նվիրել է Գոթֆրիդ վան Սվիթենին՝ կայսերական գրադարանի տնօրենի և մեծ բարերարի, իր ժամանակին ընկերացած Մոցարտի և Հայդնի հետ։ Արժե նկատել, որ սիմֆոնիայի եզրափակումը հիմնականում վերաբերում է դեռ 1975 թվականի գարնանը, երբ Բեթհովենը, ուսումնասիրում էր մի քանի մասից բաղկացած նվագներ Ալբրեխցբերգերի մոտ։ Առաջին անգամ սիմֆոնիան կատարվել է 1863 թվականին՝ Ռուսաստանի Մոսկվա քաղաքում։ Ստեղծագործության ամբողջական անունը․ «Grande sinphonie avec deux violons, viole, violohcell et contre basse, deux flutes, deux oboe, deux cors, deux fagots, deux clarines et tymbales»։


=== Նվագախումբ ===
Սիմֆոնիան գրված է 2 ֆլեյտայի, 2 հոբոյի, 2 կլառնետի С և D լարման, 2 ֆագոտի, 2 գալարափողի С և F լարման, 2 շեփորի C լարման, 2 Լիտավրի և լարայինների համար։


=== Առաջին սիմֆոնիան և Մոցարտի ու Հայդնի ազդեցությունը ===
Հայդնի սիմֆոնիաները և Մոցարտի վերջին սիմֆոնիաները` գրված 18-րդ հարյուրամյակի վերջերին, սահմանել են այդ ժամանակաշրջանի ստեղծագործությունների ժանրը, որը բուռն կերպով ընդունվել և գնահատվել է հատկապես Վիեննայի ունկնդիրների կողմից։ Բեթհովենը՝ ով նոր էր ուշադրության արժանացել վիեննական հանրության կողմից՝ ստիպված էր հաշվի առնել այդ ստանդարտը, այդ պատճառով առաջին սիմֆոնիան մեծապես շարունակում է երաժշտական ավանդույթները ներդրված իր մեծ նախորդների կողմից։ Չնայած այն հանգամանքին, որ մի շարք հեղինակային ոճի առանձնահատկություններ արդեն նկատելի են այս ստեղծագործության մեջ, այդ թվում սֆորցանդոյի հաճախակի օգտագործումը, փողայինների վարպետական խմբերը  (սակայն, այն ժամանակվա Լեյցպիգի թղթակիցներից մեկը գրել է՝ - ի դեպ, նշենք, փողայինների հաճախակի օգտագործումը․ կարելի է մտածել, որ սա ավելի շուտ պիեսա է զինվորականի համար, այլ ոչ սիմֆոնիկ նվագախմբի), միևնույն է այն մնում է կարծես Հայդնի և Մոցարտի սիմֆոնիայի «արձագանքը»։


== Վերլուծություն ==
Սիմֆոնիան կազմված է չորս հատվածից․

Adagio molto — Allegro con brio;
Andante cantabile con moto;
Menuetto (Scherzo): Allegro molto e vivace;
Adagio — Allegro molto e vivace.


==== Առաջին հատված ====
12 տակտից բաղկացած անդամակցությունը հաճախ ընկալվում է որպես երաժշտական կատակ, որը, ըստ էության  կարող է լինել Բեթհովենի երաժշտական փորձերի արդյունքը․ այն բաղկացած է տարբեր տոնայնություններում գտվող ակկորդների հաջորդականությունից, ինչից էլ ունկնդիրը ստեղծագործության իրական տոնայնությունը հասկանում է միայն աստիճանաբար։


==== Երկրորդ հատած ====
Այս մասը կատարվում է բավականին արագ, համեմատած անդանտեի սովորական տեմպի հետ և այս առումով ավելի մոտ է մոդերատոյին։


== Ծանոթագրություններ ==
Իզանի

Իզանի (1817, Կեսարիա, Թուրքիա - 1889), հայ թուրքալեզու աշուղ։
Ծնվել է Կեսարիայում։ Բուն անունը եղել է Մկրտիչ Գասպարյան։ Հորինել և սազի նվագակցությամբ կատարել է թուրքերեն երգեր, որոնցից նմուշներ տպագրված են «Ծաղիկ» պարբերականում, 1905 թ.:


== Աղբյուրներ ==
Զալեսնոե (այլ կիրառումներ)

Զալեսնոե, կարող է վերաբերել՝

Զալեսնոե - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Զալեսնոե - գյուղ, Ուկրաինայի Սումիի մարզի Ախտիրկայի շրջանում
Զալեսնոե - քաղաքատիպ ավան, Ուկրաինայի Դոնեցկի մարզի Սնեժնոեի քաղաքային խորհրդում
715

715 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 715 թվականն է, 
VIII դարի 15-րդ տարին։


== Դեպքեր ==


== Ծնունդներ ==


== Մահեր ==
Ագռավը (ֆիլմ, 2012)

«Ագռավ» (անգլ.՝ The Raven), ռեժիսոր Ջեյմս Մաքթիգի ամերիկյան դետեկտիվ թրիլերը Էդգար Ալլան Պոյի մասին։ Սցենարը գրել են Բեն Լիվինգսթոնը և Հաննա Շեքսպիրը։ Գլխավոր դերերում հանդես են գալիս Ջոն Քյուսաքը, Էլիս Իվը և Օլիվեր Ջեքսոն Կոեն։ Ֆիլմի նկարահանումները սկսվել է 2010 թվականի նոյեմբերի 9-ին Բելգրադ և Բուդապեշտ քաղաքներում։ Ֆիլմի պրեմիերան տեղի է ունեցել 2012 թվականի մարտի 9-ին Մեծ Բրիտանիայում և Իսպանիայում, Ռուսաստանում՝ 2012 թվականի ապրիլի 12-ին։


== Սյուժե ==
Ֆիլմում պատմվում է Էդգար Ալլան Պոյի կյանքի վերջին օրերի մասին։ Նշանավոր գրողը և բանաստեղծը դետեկտիվի հետ միասին հետապնդում է սերիական մարդասպանին, որի հանցագործությունները ամբողջությամբ կրկնում են նրա ստեղծագործություններում։


== Դերերում ==
Ջոն Քյուսաք - Էդգար Ալլան Պո
Էլիս Իվ - Էմիլի Համիթոն
Օլիվեր Ջեքսոն Կոեն - Ջոն Կանտրել
Լյուկ Էվանս - ղեկավար Էմիթ Ֆիլդս
Քևին ՄաքՆելլի- Մադաքս
Սեմ Հազելդին - Այվեն Ռեյնոլդս
Պեմ Ֆերիս - տիկին Բրեդլի
Բրենդան Գլիսոն - նավապետ Հանիլթոն
Սերգեյ Տրիֆունովիչ
Իեն Վիրգո
Բրենդան Կոյլ - Ռեյգան
Մ. Էմեթ Ուոլշ


== Քննադատների կարծիքներ ==
Ֆիլմը քննադատների կողմի մեծ մասամբ ստացել է բացասական արձագանք։ Rotten Tomatoes կայքում նրա ցուցանիշը հասել է ընդամենը 21 %-ի (118 գրաքննությունից հետո, որոնցից միայն 25-ն էին դրական)։ Հայտնի ֆանտաստ գրող և կինոքննադատ Քիմ Նյուման իր գրաքննադատությունը, հրապարակել է Empire ամսագրում, ու միանգամից բացասաբար է արտահայտվել նկարի մասին, նշելով թույլ սցենարի թերությունները, կերպարի շաբլոնությունը, ավարտելով, որ սաունդթրեքը անտեղի էր և ամբողջովին բացակայում էր պատմական արժանահավատությունը։


== Հետաքրքիր փաստեր ==
Էդգար Ալլան Պոյի դերի համար հարցազրույց են անցել Ջերեմի Ռեները և Յուեն Մաքգրեգորը։


== Ծանոթագրություններ ==


== Արտաքին հղումներ ==
Ագռավ(անգլ.) ֆիլմը Internet Movie Database կայքում
Տաչենո

Տաչենո (իտալերեն՝ Taceno), կոմունա Իտալիայի Լոմբարդիա մարզի Լեքո գավառում։ Բնակչության թիվը կազմում է 466մարդ Բնակչության խտությունը կազմում է 155 մարդ/կմ²։ Զբաղեցնում է՝ 3 կմ² տարածք։ Հեռախոսի կոդ՝ 0341։ Փոստային ինդեքս՝ 22040։


== Ծանոթագրություններ ==
Ինկասո

Ինկասո (իտալերեն՝ incasso), բանկի կողմից պատվիրատուի հանձնարարությամբ՝ հաշվարկային փաստաթղթերի հիման վրա, նրա հասանելիք դրամագումարի ստացումը երրորդ անձից։ Միջազգային առևտրում ինկասոն օգտագործվում է արժեթղթերի և առևտրային փաստաթղթերի գծով վճարումներ կամ ակցեպտ ստանալու համար։ Մաքուր ինկասոյին վերաբերում են պարտամուհակները, չեկերը, վճարման փաստաթղթերը, իսկ փաստաթղթային ինկասոյին՝ առևտրային փաստաթղթերը՝ հաշիվները, բեռնման և ապահովագրման փաստաթղթերը։ Ինկասոյի գործառնությունները կատարելու համար բանկերը գանձում են միջնորդավարձ։


== Աղբյուրներ ==
Մ Չոբանյան «Բիզնեսի համառոտ բառարան», 1992 թ
Շեննոն Գոմես

Շեննոն Գոմես (անգլ.՝ Shannon Gomez, հոկտեմբերի 5, 1996, Չագուանաս, Տրինիդադ և Տոբագո), տրինիդադցի ֆուտբոլիստ, պաշտպան։ Հանդես է գալիս ամերիկյան «Նյու Յորք Սիթի» ֆուտբոլայի ակումբի և Տրինիդադ և Տոբագոյի ֆուտբոլի ազգային հավաքականի կազմում։


== Ակումբային կարիերա ==
Շեննոն Գոմեսը իր առաջին պրոֆեսիոնալ պայմանագիրը կնքել է 2014 թվականին՝ «Կոննեկշն» ֆուտբոլային ակումբի հետ։
2016 թվականի ամռանը Գոմեսը վարձավճարով տեղափոխվել է ամերիկյան MLS լիգան ներկայացնող «Նյու Յորք Սիթի» ֆուտբոլային ակումբ։


== Միջազգային կարիերա ==
Տրինիդադ և Տոբագոյի ֆուտբոլի ազգային հավաքականի կազմում Շեննոն Գոմեսը իր դեբյուտը նշել է 2015 թվականի մարտի 27-ին՝ Պանամայի հավաքականի դեմ խաղում։ Գոմեսի հավաքականը հաղթել է 1:0 հաշվով։


== Ծանոթագրություններ ==


== Արտաքին հղումներ ==
Էջը national-football-teams.com կայքում (անգլ.)
Էջը scoresway.com կայքում (անգլ.)
Ղարաղոյ

Ղարաղոյ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։


== Պատմություն ==
Եղել է հայաբնակ գյուղ։ Հայերը գաղթել են Կովկաս 1877-1878 թվականների ռուս-թուրքական պատերազմի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դադասահեբ Փհալկե

Դադասահեբ Փհալկե (մարաթհի` दादासाहेब फाळके (արտասանությունը ), իրական անունը` Դհունդիռաջ Գովինդ Փհալկե, ծնվ. 1870 թ. ապրիլի 30, Նաշիկ - մահ. 1944 թ. փետրվարի 16, Նաշիկ, Բրիտանական Հնդկաստան), հնդիկ ռեժիսոր, պրոդյուսեր և սցենարիստ, հայտնի է որպես «հնդկական կինոյի հայր»։


== Կենսագրություն ==
Դադասահեբ Փհալկեն ծնվել է բրահմանների ընտանիքում։ Նրա հայրը սանսկրիտի գիտակ էր։ Իր ուսումը Դադասահեբ Փհալկեն ստացել է Բոմբեյի արվեստների դպրոցում, որն այն ժամանակների համար եվրոպական տիպի կրթություն էր համարվում։ Այնուհետև ուսումը շարունակել է Վադոդարայի համալսարանում, որտեղ սովորել է քանդակագործություն, նկարչություն և լուսանկարչություն։ Դեռ սովորելու տարիներին նա հետաքրքրվում էր տեխնիկայով ու արվեստներով։ Իր աշխատանքային կարիերան սկսել է լուսանկարչությունից՝ աշխատելով Գոդհրա քաղաքում, սակայն ստիպված էր թողնել աշխատանքը՝ ժանտախտից առաջին կնոջ և երեխայի մահվան պատճառով։
Այնուհետև աշխատել է Հնդկաստանի հնագիտական վարչությունում ` որպես գծագրող։ Չկարողանալով բավարարել իր պահանջները, նա աշխատանքի է անցել տպագրությունում ` մասնագիտանալով լիտոգրաֆիայի և քրոմոլիտոգրաֆիայի ասպարեզում։ Այդ տարիներին նա աշխատել է հայտնի նկարիչ Ռաջա Ռավի Վարմայի մոտ։ Հետագայում մեկնել է Գերմանիա, այնտեղ զարգացնելով իր հմտությունները, տիրապետելով նորագույն տեխնոլոգիաներին և սարքավորումներին։
1900-ական թվականներին, ինչպես աշխարհի շատ քաղաքներում, Բոմբեյում նույնպես ցուցադրվում էին Եվրոպայում նկարված նորահայտ արվեստի՝ սինեմայի նմուշներ։ Այդ կինոդիտումներից մեկի ժամանակ Դադասահեբ Փհալկեն դիտել է «Քրիստոսի կյանքը» ֆիլմը։ Դրանից հետո նրա ուշադրությունը բևեռվել էր շարժանկարների վրա։ Նա պատկերացնում էր հնդկական աստվածներին՝ էկրանի վրա։
Մեծ դժվարությունների գնով և ֆինանսական սղության պայմաններում, Դադասահեբ Փհալկեն սկսեց նկարահանել իր ֆիլմը։ Նա և ռեժիսոր էր և սցենարիստ և օպերատոր։ Անձամբ զբաղվում էր դերասանների դիմահարդարումով, ժապավենի երևակումով ու հայտածումով, ինչպես նաև մոնտաժով։ Դրա պատճառն այն էր, որ ուրիշ ոչ ոք չէր կարողանում այդ աշխատանքները կատարել։ Այդպես ստեղծվել է նրա առաջին ֆիլմը, որը ցուցադրվել է Բոմբեյի Coronation Cinema դահլիճում։
Դադասահեբ Փհալկեն իր առաջին «Ռաջա Հարիշչանդրա» կինոնկարը նկարահանել է 1913 թվականին, որը Հնդկաստանի առաջին համր ֆիլմն էր։ Իր ստեղծագործական կյանքի ընթացքում Դադասահեբ Փհալկեն նկարահանել է 95 լիամետրաժ և 26 կարճամետրաժ ֆիլմեր։ Նրա կինոնկարներից առավել հայտնի են «Մոհինի և Բհասմասուր» (1913 թ.), «Սաթյավան և Սավիթրի» (1914 թ.), «Լանկան կրակի մեջ» (1917 թ.), «Շրի Կրիշնայի ծնունդը» (1918 թ.), «Կրիշնայի մանկությունը» (1919 թ.) և այլն։
Դադասահեբ Փհալկեի պատվին, 1969 թվականից Հնդկաստանի բարձրագույն կինեմատոգրաֆիական պարգևը կրում է նրա անունը (Դադասահեբ Փհալկեի անվան մրցանակ)։


== Ֆիլմագրության ընտրանին ==


== Ծանոթագրություններ ==
NBA 2K13

«NBA 2K13», «NBA 2K» խաղաշարերի թվով 14-րդ բասկետբոլային վիդեոխաղն է՝ մշակված Visual Concepts ստուդիայի և թողարկված 2K Games ստուդիայի 2K Sports ենթաբաժնի կողմից։ Խաղը Հյուսիսային Ամերիկայի գնորդների համար լույս է տեսել 2012 թ.-ի հոկտեմբերի 2-ին՝ Xbox 360, PlayStation 2, PlayStation 3, PlayStation Portable, Microsoft Windows, Wii խաղային համակարգերի համար։ Շուտով լույս կտեսնի նաև խաղի Wii U կոչվող պլատֆորմայի համար նախատեսված տարբերակը։
Խաղի կազմի վրա տեղ են գտել բասկետբոլիստներ Բլեյք Գրիֆինը՝ «Լոս Անջելես Կլիպերսից», Քևին Դյուրանտը՝ «Օկլահոմա Սիթի Թանդերից» և Դերիք Ռոուզը՝ «Չիկագո Բուլսից»։
«NBA 2K13»-ը 2K խաղաշարերի մեջ հաջորդում է «NBA 2K12»-ին և նախորդում «NBA 2K14»-ին։


== Գեյմփլեյը ==
Ինչպես նախորդ տարբերակներում, այնպես էլ NBA 2K13-ում, կարելի է բաց թողնել հանդիպումներ՝ դրանց տալով ավտոմատ լուծումներ։ Այս խաղում նույնպես կա «Իմ խաղացողը» (My Player) ռեժիմը, սակայն անվանափոխվել է «Իմ կարիերան» (My Career)։ Այս ռեժիմում, սովորաբար, օգտագործողն հնարավորություն է ունենում ստեղծել իր բասկետբոլիստին և կառավարել նրա խաղը։ Այս տարբերակում ավելացվել են գեղարվեստական խաղացողի գործունեությունները բասկետբոլային դաշտից դուրս։ Մասնավորապես՝ բասկետբոլիստն անձամբ կարող է մասնակցել պայմանագրերի կնքմանը, մտնել ակումբի մենեջերի աշխատասենյակ և վերջինիս հետ հարցեր քննարկել, ինչպես նաև առաջին անգամ խաղաշարերի մեջ որևէ հանդիպումից առաջ խաղացողը կարող է ինքն ընտրել, թե ինչ աքսեսուարներ պիտի կրի կամ ինչ-կերպ պիտի մտնի մարզապալատ։ Խաղում հասանելի են նաև բազմաթիվ նախորդ սերունդների բասկետբոլիստներ, օրինակ 1992 թվականի տղամարդկանց օլիմպիական հավաքականը («Դրիմ թիմ»), սակայն ի տարբերություն NBA 2K12-ի՝ այս տարբերակում չկան առանձին պատմական ռեժիմներ, որի ժամանակ օգտագործողը հնարավորություն էր ստանում խաղալ տարբեր նշանակալի պատմական հանդիպումներ


== Խաղի սաունդթրեը ==
2012 թվականի օգոստոսի 1-ին, ներքոնշյալ կատարումները պաշտոնապես հայտարարվեցին որպես «NBA 2K13»-ի սաունթրեք-կատարումներ։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-11-02 at the Wayback Machine.
NBA 2K13 Փլեյսթեյշըն
Իրենե Մոնտերո

Իրենե Մոնտերո (իսպ.՝ Irene María Montero Gil, փետրվարի 13, 1988(1988-02-13), Մադրիդ, Իսպանիա), իսպանացի կին քաղաքական գործիչ «Պոդեմոս» կուսակցությունից և «Ունիդոս-Պոդեմոս» կոալիցիայից։ 2016 թվականի հունվարի 13-ից Մադրիդի պատգամավորների Կոնգրեսի անդամ՝ 2015 թվականի դեկտեմբերի 20-ի խորհրդարանական ընտրությունների արդյունքներով։ Հավասարության նախարարը 2020 թվականի հունվարի 13-ից Սանչեսի երկրորդ կաբինետում։ Արմատական ֆեմինիստ։ Նա սեռական ազատության համապարփակ պաշտպանության և սեռական բռնության վերացման մասին օրինագծի հեղինակն է։


== Կենսագրություն ==
Ծնվել է 1988 թվականի փետրվարի 13-ին Մադրիդում։ Սովորել է դպրոցում, ֆրանսիացի ուսուցիչ Սելեստեն Ֆրենեի հաջորդ կրթական մոդելը։
15 տարեկանում անդամակցել է Իսպանիայի կոմունիստական երիտասարդական միությանը՝ Իսպանիայի Կոմունիստական կուսակցության երիտասարդական կազմակերպությանը։
2006 թվականին ընդունվել է Մադրիդի ինքնավար համալսարան։ 2011 թվականին ավարտել է հոգեբանությունը բակալավրի աստիճանով։ Ուսման ընթացքում 5 ամիս ապրել է Չիլիում, ինչպես նաև աշխատել է որպես վաճառող էլեկտրոնիկայի և կենցաղային տեխնիկայի ցանցում։ 2013 թվականին ստացել է մանկավարժական հոգեբանության մագիստրոսի աստիճան։ 2013 թվականին սկսել է պատրաստվել դոկտորական քննության դոկտորի աստիճան. ստացել է ԱՄՆ-ի Հարվարդի համալսարանում սովորելու կրթաթոշակ, որը մերժել է քաղաքական համոզմունքների համաձայն։
2011 թվականին միացել է սոցիալական «պլատֆորմ հիփոթեքային զոհերի» շարժմանը, որը պայքարում էր մարդկանց տեղահանությանը։
2014 թվականին մասնակցել է Եվրոպական խորհրդարանի «Պլատֆորմի հիփոթեքային զոհերի» ընտրություններին։ Անդամակցել է «Պոդեմոս» կուսակցությանը, դարձել կուսակցության առաջնորդ Պաբլո Իգլեսիասի աշխատակազմի ղեկավարը։
2015 թվականի դեկտեմբերի 20-ին մասնակցել է Մադրիդի պատգամավորների Կոնգրեսի ընտրություններին, զբաղեցրել 4-րդ տեղը և դարձել պատգամավորների Կոնգրեսի անդամ։ Վերընտրվել է 2016 թվականի հունիսի 26-ի, 2019 թվականի ապրիլի 28-ի և նոյեմբերի 10-ի խորհրդարանական ընտրություններում։
2017 թվականին ընդգրկվել է Forbes ամսագրի 30 Under 30 Europe-ի ցանկում։
Ստացել է հավասարության նախարարի պորտֆելը Սանչեսի երկրորդ աշխատասենյակում։
2018 թվականի հուլիսին երկվորյակներ է ունեցել Լեոն և Մանուելը, իսկ 2019 թվականի կեսերին ունեցել է դուստր Այթանուն։


== Ծանոթագրություններ ==
Աղայան փողոց (Երևան)

Աղայան փողոց, փողոց Երևանի Կենտրոն վարչական շրջանում։ Անվանվել է ի պատիվ մեծանուն գրող Ղազարոս Աղայանի։


== Տվյալներ ==
Սկսվում է Աբովյան փողոցի №21 շենքի կամարից, Աղայան №9 շենքի կամարով հասնում Տերյան փողոցի №62ա և Աղայան փողոցի №19 տների անցուղի։ Հատող փողոցներ չունի։
Փողոցը ելքեր ունի դեպի Աբովյան փողոց՝ մեկը Աբովյան 17 շենքի մոտից (Կաթողիկե եկեղեցու հարևանությամբ), մյուսը՝ Աբովյան 21 շենքի կամարից, դեպի Սայաթ-Նովայի պողոտա՝ նույն փողոցի 15 շենքի բակից և դեպի Տերյան փողոց՝ նույն փողոցի 62ա շենքի մոտից։


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։